CELEX: 62008CN0135
Language: mt
Date: 2008-04-03 00:00:00
Title: Kawża C-135/08: Talba għal deċiżjoni preliminari magħmula mill-Bundesverwaltungsgericht (il-Ġermanja) fit- 3 ta' April 2008 — Janko Rottmann vs Freistaat Bayern

5.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 171/13
            
         Talba għal deċiżjoni preliminari magħmula mill-Bundesverwaltungsgericht (il-Ġermanja) fit-3 ta' April 2008 — Janko Rottmann vs Freistaat Bayern
   (Kawża C-135/08)
   (2008/C 171/22)
   Lingwa tal-kawża: Il-Ġermaniż
   Qorti tar-rinviju
   Bundesverwaltungsgericht
   Partijiet fil-kawża prinċipali
   
      Rikorrent: Janko Rottmann
   
      Konvenut: Freistaat Bayern
   Domandi preliminari
   
               1)
            
            
               Id-dritt Komunitarju jipprekludi l-konsegwenza ġuridika tat-telf taċ-ċittadinanza ta' l-Unjoni Ewropea (kif ukoll tad-drittijiet u l-libertajiet fundamentali marbuta magħha), li tirriżulta mill-fatt li r-revoka ta' naturalizzazzjoni fi Stat Membru (il-Ġermanja) miksuba permezz ta' frodi intenzjonata, revoka li minnha nfisha hija legali taħt id-dritt nazzjonali applikabbli (dak tal-Ġermanja), għandha bħala konsegwenza li l-persuna kkonċernata tispiċċa mingħajr għarfien minn Stat minħabba l-fatt li, hekk kif huwa l-każ tar-rikorrent, hija ma terġax tikseb iċ-ċittadinanza li kellha oriġinarjament, minħabba fid-dispożizzjonijiet applikabbli tad-dritt ta' l-Istat Membru l-ieħor (l-Awstrija)?
            
         
               2)
            
            
               Fil-każ li l-ewwel domanda tingħata risposta fl-affermattiv:
               L-Istat Membru (il-Ġermanja) li nnaturalizza ċ-ċittadin ta' l-Unjoni Ewropea u li bi ħsiebu jirrevoka n-naturalizzazzjoni miksuba b'mod frawdolenti għandu, sabiex josserva d-dritt Komunitarju, jastjeni għal kollox jew temporanjament milli jirrevoka n-naturalizzazzjoni jekk, jew għat-tul taż-żmien li fih, din ir-revoka tan-naturalizzazzjoni jkollha l-konsegwenza tat-telf taċ-ċittadinanza ta' l-Unjoni (kif ukoll tad-drittijiet u l-libertajiet fundamentali marbuta magħha), jew għandu l-Istat Membru (l-Awstrija) taċ-ċittadinanza preċedenti, jinterpreta u japplika jew anki jadatta d-dritt nazzjonali tiegħu sabiex jevita konsegwenza ġuridika bħal din?